Indiening | Teologie | NWU | Noordwes-Universiteit
Na titelregistrasie, dien die student hoofstuk na hoofstuk in by die studieleier/promotor. Nadat alle moontlike kommentaar van die studieleier/promotor van 'n hoofstuk bevredigend ingewerk is, kan die student voortgaan met die volgende hoofstuk.
'n PhD-student moet 'n artikel op grond van sy/haar proefskrif voorberei en indien vir publikasie by 'n geakkrediteerde tydskrif.
'n M-student word ook aangemoedig om 'n artikel op grond van die skripsie/verhandeling, saam met die studieleier vir publikasie in te dien by 'n geakkrediteerde tydskrif.
Kennis van Indiening
Drie maande voor indiening vir eksaminering, moet 'n "Kennis van indiening" vorm voltooi word en aan Annelize.Liebenberg@nwu.ac.za en Godfrey.Rapheso@nwu.ac.za gestuur word. Annelize sal dan verifieer dat alles van die student in plek is vir indiening.
Godfrey sal dan al die inligting en dokumente wat nodig is vir indiening aan die student stuur en die eksaminatore in kennis stel.
Indiening vind by Hoërgrade van die universiteit plaas en Godfrey.Rapheso@nwu.ac.za sal die studente assisteer daarmee.
Die student is verantwoordelik vir die professionele taalversorging van sy/haar manuskrip. 'n Lys met geakkrediteerde taalversorgers is beskikbaar op www.translators.org.za.
'n Plegtige verklaring van die student moet die inhandiging vir eksaminering vergesel.
PhD student moet ook hul CV sowel as 'n dokument vir persoonlike besonderhede indien.
Die finale manuskrip van elke student sal deur die studieleier/promotor deur Turnitin gestuur word om te toets vir plagiaat.
Persoonlike besonderhede van PhD-studente
Hoe om elektronies in te dien vir eksaminering
Eksaminering en Uitslae
Hoërgrade stuur die student se manuskrip vir die student se eksaminatore. Die eksaminatore moet dan binne 6 weke 'n eksamenverslag terugstuur aan Hoërgrade.
Wanneer Hoërgrade al die eksamenverslae van 'n student ontvang het, stuur hulle dit aan die fakulteit. By die fakulteit word die verslae aan die Nagraadse eksamenkomitee voorgelê vir 'n finale uitslag.
Die uitslag word aan die studieleier/promotors gekommunikeer met 'n versoek om 'n memorandum op te stel vir wysiginge indien nodig. Die uitslag word ook aan Hoërgrade gestuur wat die student dan formeel in kennis sal stel.
Wanneer 'n student die wysiginge na bevrediging aangebring het, gee die studieleier/promotor die student toestemming om 'n finale manuskrip in te dien voor die gradeplegtigheid plaasvind.
Fakulteit se finale puntestaat
Wysiging en toestemming om te bind
Sodra die eksamenproses afgehandel is, die uitslag gefinaliseer is en die student slaag, kwalifiseer die student vir die volgende gradeplegtigheid geleentheid.
Die student sal dan amptelik deur die universiteit uitgenooi word vir die betrokke gradeplegtigheid.